ලැබී ඇති විස්තර අනුව, බැබිලෝනියාවේ එල්ලෙන උද්‍යානය ඉදිකරනු ලැබුවේ, ක්‍රි.පූ. 605 සිට 562 තෙක් කාලයේ රජකම් කළ දෙවැනි නේබුචද්නෙසාර් රජුගේ අනුදැනුම යටතේ යැයි ද අදහසක් පවතී. අතීතයේ මෙම උද්‍යානය තිබුණු බව පැවැසෙන ස්ථානය අද අයත් වන්නේ යුද ගැටුම් සහ දේශපාලන අස්ථාරත්වයකින් පීඩාවට පත් ඉරාකයටය. තම අමිටිස් නමැති බිසවට, ඇගේ උපන් දේශය සිහි ගැන්වීමේ අරමුණින්, දෙවැනි නේබුචද්නෙසාර් රජු මෙම එල්ලෙන උද්‍යානය නිර්මාණය කරන්න ඇතැයි ද පැවැසෙයි. මේ බව පවසා ඇත්තේ, බැබිලෝනියානු පූජක බේරෝසෝස් නමැත්තාය. බේරෝසෝස් පූජකයා මේ බව සඳහන් කර ඇත්තේ ක්‍රි.පූ. 290 දීය. දෙවැනි නේබුචද්නෙසාර් රජුගේ බිරිඳ අසල්වැසි පර්සියාවේ කුමරියකි. අතීතයේ පර්සියාව යනුවෙන් හැඳින්වූයේ වර්තමානයේ ඉරානයයි. ඇතැම් වාර්තාවල සඳහන් වෙන්නේ තම මියගිය බිරිඳ සිහිපත්වීම සඳහා රජු මෙම එල්ලෙන උද්‍යානය නිර්මාණය කළ බවය.
අමිටීස් බිසව කුමන රටේ කුමරියක්ද?
පර්සියාවේ